钦定古今图书集成/明伦汇编/闺媛典/第262卷 > 柯时遇妻俞氏
## 钦定古今图书集成/明伦汇编/闺媛典/第262卷 > 柯时遇妻俞氏

按《台州府志》：“俞氏，黄岩人，常德郡丞柯时遇妻。年二
十八寡，痛哭欲绝。四子春卿、夏卿、秋卿、雷卿皆幼。门
多外侮，乃忍死抚其子，勿率于教。引至父灵，号哭笞
诫，闻者咸为出涕。当遇宦游时，堂有垂白，舅姑氏留
事，备极孝养，生事死葬，悉协于礼。岁时必亲治𬞟藻。
驭下惟严，家人毋敢嘻笑，诸子次第成立。夏卿举崇”
祯丁丑进士，以“节孝”请于朝，得允建坊。年八十馀卒。